VSIA TOS 2023/63K

Iepirkuma līgums Nr. 01-29/69

	Rīgā, 25.03.2024.
	Datums skatāms laika zīmogā


Valsts sabiedrība ar ierobežotu atbildību “Traumatoloģijas un ortopēdijas slimnīca”, reģistrācijas Nr. 40003410729 (turpmāk – Pasūtītājs), tās valdes priekšsēdētājas Anitas Vaivodes un valdes locekļu Ineses Rantiņas un Modra Ciema personā, kuri rīkojas uz Statūtu pamata, no vienas puses, un
Akciju sabiedrība “Ferrus” , reģ. Nr. 40003444852, (turpmāk – Izpildītājs), tās valdes locekļa Riharda Rāviņa personā, kurš rīkojas uz statūtu pamata, no otras puses, abi kopā (turpmāk – Puses), 
pamatojoties uz iepirkuma procedūras “Teritorijas apsaimniekošanas pakalpojumu sniegšana”, identifikācijas Nr. VSIA TOS 2023/63K (turpmāk – Konkurss), rezultātiem, noslēdz šādu līgumu (turpmāk – Līgums):

1. Līguma priekšmets
1.1. Pasūtītājs uzdod un Izpildītājs apņemas sniegt VSIA “Traumatoloģijas un ortopēdijas slimnīca” teritorijas apsaimniekošanas pakalpojumus (turpmāk - Pakalpojumi) Duntes ielā 22, Rīgā.
1.2. Pakalpojumi tiek sniegti saskaņā ar Līguma nosacījumiem, Tehniskajā specifikācijā (pielikums Nr. 1) noteikto darbu aprakstu un apjomu (turpmāk – Darbi), Izpildītāja iesniegto piedāvājumu (pielikums Nr. 2 un Nr. 3), ievērojot normatīvo aktu prasības.
1.3. Izpildītājs apliecina, ka tam ir visas nepieciešamās atļaujas, apliecības un/vai sertifikāti, kā arī Izpildītāja darbiniekiem ir visas nepieciešamās iemaņas un zināšanas, kas nepieciešamas pilnīgai Līgumā paredzēto Darbu veikšanai.
1.4. Izpildītājam par saviem līdzekļiem jānodrošina atbilstoši Iepirkuma procedūras dokumentācijai un Piedāvājumam Darbu veikšanai nepieciešamais darbaspēks, tehnika, darbarīki, materiāli, tehniskie līdzekļi u.c., kuru izmaksas iekļautas Līgumcenā.
1.5. Pasūtītājs ir tiesīgs, pēc nepieciešamības samazināt vai palielināt Tehniskajā specifikācijā noteikto Pakalpojumu apjomu.

2. Līguma cena un norēķinu kārtība
2.1. Kopējā Līguma summa par šajā Līgumā noteikto Darbu izpildi ir 168188,00 EUR (viens simts sešdesmit astoņi tūkstoši viens simts astoņdesmit astoņi euro, 00 centi) bez pievienotās vērtības nodokļa (turpmāk – PVN) (turpmāk – Līguma summa). Pasūtītājam nav pienākums apgūt visu plānoto Līgumcenu. Pievienotās vērtības nodoklis nav Līguma priekšmeta daļa, tas tiek maksāts atbilstoši attiecīgajā maksāšanas brīdī normatīvajos aktos noteiktajam.
2.2. Pasūtītājs samaksu Izpildītājam par pasūtītajiem un izpildītajiem Darbiem, atbilstoši Finanšu piedāvājumā (pielikums Nr. 3) norādītajām vienību cenām, veic vienu reizi mēnesī 30 (trīsdesmit) kalendāro dienu laikā pēc Izpildītāja izrakstītā rēķina saņemšanas un Darbu pieņemšanas un nodošanas akta abpusējas parakstīšanas.
2.3. Pasūtītājs, pamatojoties uz Izpildītāja pamatotu iesniegumu, ir tiesīgs pārskatīt Pakalpojumu izmaksu cenas vienu reizi kalendārajā gadā, bet ne ātrāk kā 6 mēnešus pēc Līguma noslēgšanas dienas, gadījumā, ja ir palielinājusies Darbu izpildei nepieciešamās mehanizētās tehnikas ekspluatācijas izmaksas. Šajā gadījumā Pakalpojumu izmaksu cenu vienību pieļaujamais palielinājums ir līdz 10% no Līguma pielikumā Nr. 3 “Finanšu piedāvājums” norādītajām cenām par vienu vienību, par ko Puses vienojas rakstiski.
2.4. Izpildītāja Finanšu piedāvājumā noteiktās cenas nav maināmas visā Līguma izpildes laikā, izņemot šajā Līgumā paredzētos gadījumus.
2.5. Izpildītājam nav tiesības prasīt papildu samaksu no Pasūtītāja, ja Līguma izpildes laikā tiek konstatēts, ka Izpildītājs nav iekļāvis visus nepieciešamos materiālus un/vai izmaksas, saskaņā ar Pasūtītāja noteiktajām prasībām, kļūdījies Pakalpojumu cenās, nav piedāvājis cenu par visu Pakalpojumu apjomu, kas nepieciešami Pakalpojumu pilnīgai izpildei atbilstoši Līgumam un tā pielikumiem.


3. Līguma termiņi
3.1.  Līgums stājas spēkā 2024. gada 1. aprīlī, un tiek noslēgts līdz 2026. gada 31.martam vai līdz kopējā Līguma summa būs pilnībā izlietota, atkarībā no tā, kurš no šiem apstākļiem iestāsies pirmais.
3.2. Līguma darbības termiņa izbeigšanās neatbrīvo Puses no saistību izpildes, ko tās nav izpildījušas Līguma darbības laikā.
3.3. Gadījumā, ja pirmais iestājas Līguma 3.1.punktā noteiktais termiņš un Līguma summa vēl nav iztērēta, tad Pusēm rakstiski vienojoties ir tiesības pagarināt Līgumu līdz Līguma summas izlietošanai vai līdz jauna iepirkuma līguma noslēgšanai par Līguma priekšmetu.
3.4. Gadījumā, ja Līguma 2.1. punktā norādītā Līguma summa tiek izlietota pirms Līguma 3.1. punktā noteiktā termiņa, tad Pusēm rakstiski vienojoties ir tiesības palielināt Līguma summu par 20% (divdesmit procentiem).

4. Darbu izpildes noteikumi
4.1. Ja Darbu izpildīšanas procesā Izpildītājam ir radušies fiziski šķēršļi vai apstākļi, kurus tas, kā pieredzējis un kvalificēts Darbu veikšanas speciālists iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo fizisko šķēršļu vai apstākļu darbības ilgumam. Par tādiem šķēršļiem un apstākļiem Puses uzskata arī jebkādu Darbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma.
4.2. Izpildītājs apliecina, ka veicamie Darbi, to apjoms un termiņi ir skaidri un ka tos var realizēt atbilstoši Līguma noteikumiem, nepārkāpjot normatīvo aktu prasības un publiskos ierobežojumus.
4.3. Izpildītājs veic visas darbības, kādas saskaņā ar normatīvajiem aktiem ir nepieciešamas, lai pilnībā veiktu Darbus. Izpildītājs ir atbildīgs, lai Darbu izpildē tiktu ievēroti Latvijas Republikā spēkā esošie normatīvie akti, kas reglamentē šajā Līgumā noteikto Darbu veikšanu, tajā skaitā darba aizsardzības, ugunsdrošības, elektrodrošības, sanitāros un apkārtējās vides aizsardzības noteikumus, kā arī ievērojot Pasūtītāja iekšējos kārtības noteikumus.
4.4. Ja rodas nepieciešamība pēc papildus darbu veikšanas, tad Izpildītājs rakstiski par to informē Pasūtītāju, un Puses var rakstiski vienoties par veicamajiem papildus darbiem un to izmaksām. Šajā gadījumā piemērojamas Izpildītāja Finanšu piedāvājumā norādītās vienību cenas, bet, ja tādas tur nebūs noteiktas, Puses vienojas atsevišķi par papildus veicamo darbu vienību cenām, par to sastādot atsevišķu rakstveida vienošanos.

5. Pasūtītāja pienākumi un tiesības
5.1. Pasūtītājs apņemas:
5.1.1. nodrošināt Izpildītājam pieeju Darbu veikšanas zonai;
5.1.2. pēc Izpildītāja pieprasījuma sniegt tam visu Pasūtītāja rīcībā esošo vispārpieejamo informāciju, kas Izpildītājam nepieciešama Līgumā noteikto Darbu izpildei;
5.1.3. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai; 
5.1.4. pieņemt izpildītos Darbus saskaņā ar Līguma noteikumiem, iepriekš pārliecinoties par to kvalitātes un apjomu atbilstību Līgumam un tā pielikumiem;
5.1.5. samaksāt par kvalitatīvi un savlaicīgi izpildītajiem Darbiem saskaņā ar Līguma noteikumiem.
5.2. Pasūtītājam ir tiesības:
5.2.1. vienpusēji apturēt Darbus gadījumā, ja Izpildītājs pārkāpj normatīvo aktu prasības, kā arī citos šajā Līgumā noteiktajos gadījumos;
5.2.2. dot Izpildītājam saistošus norādījumus par Darbu izpildes apjomu un kvalitāti;
5.2.3. pieprasīt un saņemt paskaidrojumus no Izpildītāja un citu informāciju par Darbu izpildi;
5.2.4. jebkurā šī Līguma darbības laikā veikt Darbu kvalitātes pārbaudi;
5.2.5. pieprasīt jebkura Izpildītāja darbinieka nomaiņu ar citu ne mazāk kvalificētu darbinieku, ja Pasūtītāju neapmierina kāda Izpildītāja darbinieka darba kvalitāte vai viņš neievēro darba aizsardzības, ugunsdrošības, elektrodrošības, sanitāros un apkārtējās vides aizsardzības prasības, kā arī, ja viņa uzvedība neatbilst vispārējās ētikas normām.
5.2.6. nepieņemt Darbus, ja tie sniegti nekvalitatīvi vai nepilnīgi un/vai, ja tie neatbilst Līguma un tā pielikumos noteiktajām prasībām, par to rakstveidā informējot Izpildītāju.
5.2.7. neveikt samaksu par veiktajiem Darbiem, ja dokumentāli ar aktu, ko sastādījušas abas Puses, konstatēta Darbu neatbilstoša kvalitāte, līdz šo trūkumu novēršanai ar Izpildītāja paša spēkiem un līdzekļiem noteiktajā termiņā.

6. Izpildītāja pienākumi un tiesības
6.1. Izpildītājs apņemas:
6.1.1. veikt Darbus kvalitatīvi un Līgumā noteiktajos termiņos;
6.1.2. veicot Darbus, izmantot atbilstoši apmācītu un kvalificētu personālu, specializētus transporta un tehniskos līdzekļus, ievērojot Latvijas Republikā spēkā esošo normatīvo aktu prasības; 
6.1.3. veikt Darbus atbilstoši Pasūtītāja Iepirkuma procedūras nolikuma Tehniskajā specifikācijā noteiktajām prasībām, saskaņā ar Latvijas Republikas normatīvajos aktos;
6.1.4. par saviem materiāltehniskajiem līdzekļiem un ar savu darba spēku veikt visus darbus, kas saistīti ar Darbu sagatavošanu un ir nepieciešami savlaicīgai un kvalitatīvai Darbu izpildei;
6.1.5. nodrošināt, lai Darbu izpildes procesa gaitā, Darbu norises vietās nevarētu piekļūt nepiederošas personas;
6.1.6. Darbu izpildē izmantot tehniku, materiālus, izstrādājumus un iekārtas, kuru kvalitāte atbilst spēkā esošajiem normatīvajiem aktiem, standartiem un tehnisko noteikumu prasībām;
6.1.7. nodrošināt, ka Izpildītāja Darbu vadītājs pastāvīgi atrodas darbu veikšanas objektā un ir sazvanāms arī brīvdienās un svētku dienās, un tā pienākums ir piedalīties Pasūtītāja kontaktpersonas organizētajās sapulcēs, kas skar jautājumus par Pakalpojumu izpildi.
6.1.8. veikt teritorijas uzkopšanas darbinieku darba uzsākšanas un beigu laika reģistrāciju elektroniskā darbinieku uzskaites sistēmā vai žurnālā papīra formā, un nodrošināt piekļuvi minētajam žurnālam Līgumā norādītajai Pasūtītāja kontaktpersonai. Teritorijas mehanizētā uzkopšana, zāles pļaušana (tehnikas motorstunda + traktorista/vadītāja stunda= Mehanizētās tehnikas motorstunda) un sētnieku darba laiks jāreģistrē katrs atsevišķi.
6.1.9. veicot Darbus, ievērot darba aizsardzības, ugunsdrošības un satiksmes drošības noteikumus, kā arī citus Latvijas Republikā spējā esošos normatīvos aktus, kas regulē šādu Darbu veikšanu, veikt apkārtējās vides aizsardzības pasākumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;  
6.1.10. rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Pušu sākotnējās vienošanās, izņemot Līgumcenu;
6.1.11. ievērot visus Pasūtītāja iebildumus un aizrādījumus, nekavējoties likvidēt visus norādītos trūkumus, ja šie trūkumi, iebildumi un aizrādījumi ir pamatoti un tie nav pretrunā ar Izpildītāja Finanšu piedāvājumu;
6.1.12. veikt Darbu kvalitātes kontroli Darbu veikšanas vietā saskaņā ar Pasūtītāja noteiktajām prasībām, un Latvijas Republikā spēkā esošajiem normatīvajiem aktiem;
6.1.13. pēc Pasūtītāja pieprasījuma sniegt atskaiti par izpildāmo darbu gaitu, ko paredz šis Līgums;
6.1.14. līdz katra mēneša 5. (piektajam) datumam iesniegt Pasūtītājam Darbu izpildes pieņemšanas un nodošanas aktu un rēķinu par iepriekšējā mēnesī kvalitatīviem un termiņā izpildītiem Darbiem, atbilstoši Līguma un tā pielikuma nosacījumiem;
6.1.15. nekavējoties, bet ne vēlāk kā 2 (divu) dienu laikā rakstiski brīdināt Pasūtītāju par neparedzētiem apstākļiem, kuri radušies pēc Līguma noslēgšanas no Izpildītāja neatkarīgu apstākļu dēļ, un kuri var ietekmēt veicamo Darbu kvalitāti, termiņu un citu šī Līguma noteikumu izpildi;
6.1.16. Visos gadījumos, ja Darbu veikšanas laikā vai, pieņemot izpildītos Darbus, Pasūtītājs konstatē nekvalitatīvi veiktus Darbus, Izpildītājs tos nekavējoties novērš par saviem materiāltehniskajiem līdzekļiem un ar savu darbaspēku.
6.1.17. Pasūtītāja teritorijā esošā cilvēku traumas, ja tās radušās nekvalitatīvu Pakalpojumu sniegšanas rezultātā, darbarīku, materiālu, tehnisko līdzekļu un cita īpašuma bojāšanas vai iznīcināšanas, vai zuduma risku uzņemas Izpildītājs. Izpildītājs uzņemas arī darbarīku, materiālu, tehnisko līdzekļu nejaušas bojāšanas vai iznīcināšanas risku visā šī Līguma darbības laikā. 
6.1.18. Pasūtītāja teritorijā esošo cilvēku traumas,  vai darbarīku, materiālu, tehnisko līdzekļu un cita īpašuma bojāšanas vai iznīcināšanas, vai zuduma gadījumā, nekavējoties tiek sastādīts akts, kurā cietušā persona, Pasūtītājs un Izpildītājs vienojas par zaudējumu atlīdzināšanu un/vai bojājumu novēršanu, nepieciešamības gadījumā piesaistot ekspertus, kuru pakalpojumus sedz vainīgā puse.

7. Darbu nodošana un pieņemšana
7.1. Izpildītāja veiktajiem Darbiem ir jāatbilst Līgumā, tā pielikumos, un normatīvajos aktos noteiktajām prasībām un jābūt izpildītiem kvalitatīvi.
7.2. Reizi mēnesī Izpildītājs sastāda Darbu pieņemšanas un nodošanas aktu, kas ir priekšnosacījums rēķina izrakstīšanai. Bez parakstīta Darbu pieņemšanas un nodošanas akta Izpildītājam nav tiesību prasīt no Pasūtītāja rēķina samaksu.
7.3. Pirms Darbu izpildes pieņemšanas un nodošanas akta parakstīšanas, Pasūtītājs izvērtē Darbu kvalitāti, piedaloties Izpildītāja pārstāvim.
7.4. Ja pēc Pasūtītāja vai Izpildītāja iniciatīvas rodas nepieciešamība veikt Darbus, kuri nav paredzēti Līgumā un tam pievienotajos pielikumos, tad pirms šo Darbu uzsākšanas Puses rakstveidā vienojas.
7.5. Izpildītājs nav tiesīgs bez Pasūtītāja rakstiskas piekrišanas veikt tādus Darbus, kuri Līgumā un tā pielikumos nav noteikti.
7.6. Izpildītājs līdz katra mēneša 5. (piektajam) datumam iesniedz Pasūtītājam Darbu izpildes pieņemšanas un nodošanas aktu, kurā tiek detalizēti uzskaitīti iepriekšējā mēnesī kvalitatīvi un savlaicīgi veiktie Darbi, kā arī norādītas visas Darbu izpildes neatbilstības, kuras tikušas konstatētas. Pasūtītājam Darbu izpildes pieņemšanas un nodošanas akts jāizskata trīs darba dienu laikā, pārbaudot izpildīto Darbu apjomu un kvalitāti un, ja Pasūtītājs konstatē, ka Darbu izpilde ir veikta atbilstoši Līgumam, tā pielikumiem un normatīvajiem aktiem, Puses paraksta Darbu izpildes pieņemšanas un nodošanas aktu. Ja izpildīto Darbu pieņemšanas procesā tiek konstatēti nekvalitatīvi un/vai daļēji veikti Darbi, to pieņemšana ir pārtraucama un tiek sastādīts akts, kurā tiek uzskaitīti visi konstatētie nekvalitatīvi veiktie vai neveiktie Darbi, kā arī tiek noteikti termiņi, kuros Izpildītājam ir jānovērš minētie trūkumi. Darbu izpildes pieņemšanas un nodošanas aktu ir spēkā, ja to ir parakstījuši Pasūtītāja un Izpildītāja pilnvarotie pārstāvji.
7.7. Ja Pasūtītājs nav parakstījis iesniegto Darbu izpildes pieņemšanas un nodošanas aktu 3 (trīs) darba dienu laikā, kā arī nav iesniedzis Izpildītājam pretenziju par izpildīto Darbu apjomu un kvalitāti, uzskatāms, ka Darbu izpilde ir pieņemta.
7.8. Gadījumā, ja Izpildītājs nav novērsis aktā konstatētos nekvalitatīvos un/vai līdz galam nepadarītos Darbus Pasūtītāja noteiktajā termiņā, Pasūtītājs ir tiesīgs to novēršanu veikt patstāvīgi vai pieaicinot trešās personas. Izpildītājs šādā gadījumā atlīdzina Pasūtītājam visus šajā sakarā radušos zaudējumus. Šie zaudējumi un aprēķinātais līgumsods tiek atskaitīti no Pasūtītāja ikmēneša maksājuma Izpildītājam.
7.9. Ja Pasūtītājs, veicot ikdienas apgaitu, konstatē, ka Darbi nav veikti pilnībā vai veikti nekvalitatīvi, tas nekavējoties par to telefonsarunas, īsziņas vai e-pasta veidā (uz Līguma 13.5.2. punktā norādīto kontaktpersonas numuru un/vai e-pastu) paziņo Izpildītāja pārstāvim, un, pieaicinot Izpildītāja darbinieku, 1 (vienas) stundas laikā no iepriekš minētā fakta konstatācijas brīža, sastāda Aktu par konstatētajiem trūkumiem. Izpildītājam 1 (vienas) stundas laikā no Akta sastādīšanas ir jānovērš konstatētie trūkumi.
7.10. Ja Izpildītāja pārstāvis neierodas Līguma 7.9. punktā noteiktajā laikā, Pasūtītājs ir tiesīgs sastādīt aktu vienpusēji, pievienojot tam fotofiksāciju.
8. Apdrošināšana 
8.1. Izpildītājs apņemas 5 (piecu) dienu laikā no Līguma spēkā stāšanās, bet ne vēlāk kā pirms pakalpojumu sniegšanas uzsākšanas, iesniegt Pasūtītājam Izpildītāja civiltiesiskās atbildības apdrošināšanas polisi, apdrošināšanas līguma un dokumentu, kas apliecina apdrošināšanas prēmijas apmaksu, apliecinātas kopijas, uzrādot minēto dokumentu oriģinālus, kas apliecina šādas apdrošināšanas spēkā esamību.
8.2. Apdrošināšanas polisē jāiekļauj Izpildītāja civiltiesiskās atbildības apdrošināšanu par Līgumā noteiktiem Pakalpojumiem ar kopējo atbildības limitu ne mazāku kā 200 000 EUR (divi simti tūkstoši eiro, 00 centi), un pašrisku ne lielāku par 500 (pieci simti eiro, 00 centi).
8.3. Izpildītājs nodrošina, ka Līguma 8.1. punktā minētā apdrošināšana ir spēkā līdz Līguma darbības termiņa beigām;
8.4. Izpildītāja civiltiesiskās atbildības apdrošināšanas polisē kā trešajai personai ir jābūt minētam Pasūtītājam.
8.5. Izpildītājam ir pienākums iepriekš saskaņot ar Pasūtītāju apdrošināšanas līguma un apdrošināšanas polises projektus, kā arī apdrošināšanas līguma un apdrošināšanas polises grozījumus.
8.6. Ja Izpildītāja iesniegtajai un saskaņotajai apdrošināšanas polisei Līguma darbības laikā beidzas termiņš, Izpildītājs iesniedz Pasūtītajam jaunus tāda paša veida un satura Līguma 8.1.punktā noteiktos dokumentus ne vēlāk kā 10 (desmit) darba dienas pirms iepriekšējās civiltiesiskās atbildības apdrošināšanas polises termiņa pēdējās dienas, uzrādot minēto dokumentu oriģinālus.

9. Pušu atbildība
9.1. Izpildītājs ir atbildīgs par Darbu pienācīgu veikšanu, tā kvalitāti, atbilstību Līgumam un normatīvajiem aktiem. 
9.2. Izpildītājs ir atbildīgs par izmantotā darbaspēka atbilstošu kvalifikāciju un drošību, kā arī par Darbos izmantotajiem materiāliem, transportu un tehniskajiem līdzekļiem.
9.3. Izpildītājs uzņemas pilnu atbildību par tā apakšuzņēmēju darbu izpildes kvalitāti, Darbu izpildes termiņu u.c. šī Līguma noteikumu ievērošanu.
9.4. Ja Izpildītājs nepilda Līgumu pilnā apjomā un noteiktos termiņos (Līguma 11.2.7. punkts), vai ja Līgums tiek izbeigts Izpildītāja vainas dēļ (Līguma 11.2.6. punkts), Pasūtītājs ir tiesīgs Izpildītājam piemērot līgumsodu par Līguma neizpildi vai nepienācīgu izpildi 5% (piecu procentu) apmērā no Līguma 2.1. punktā noteiktās Līguma summas.
9.5. Ja Izpildītājs nenovērš ar Aktu fiksētos trūkumus 1 (vienas) stundas laikā no Akta sastādīšanas brīža, tad Pasūtītājs ir tiesīgs aprēķināt soda procentus 5% (piecu procentu) apmērā par katru Aktu no tā mēneša, kad konstatēti trūkumi, rēķina kopējās summas.
9.6. Ja Izpildītājs vispār nenovērš Aktā konstatētos trūkumus, tad Pasūtītājam ir tiesības vienpusēji izbeigt Līgumu, un Izpildītājam ir pienākums samaksāt Līgumā noteikto līgumsodu un Pasūtītājam radušos zaudējumus.
9.7. Līgumsods neatbrīvo Izpildītāju no turpmākās Līguma saistību izpildes un tiešo zaudējumu atlīdzināšanas pienākuma.
9.8. Ja Pasūtītājs neizdara maksājumus Līgumā noteiktajā kārtībā, apmērā un termiņos, Izpildītājs ir tiesīgs Pasūtītājam par katru nokavēto dienu piemērot  līgumsodu 0,2% (nulle komats divi procenti) apmērā no nokavētā maksājuma summas, ar nosacījumu, ja Izpildītājs ir rakstiski atgādinājis par nesamaksāto rēķinu un 5 (piecu) dienu laikā pēc šāda brīdinājuma saņemšanas Pasūtītājs rēķina samaksu nav veicis.
9.9. Izpildītājs ir atbildīgs par Pasūtītājam konstatēto administratīvo pārkāpumu attiecībā uz Darbu savlaicīgu vai kvalitatīvu neizpildi. Izpildītāja pienākums ir samaksāt līgumsodu un Pasūtītājam piemēroto naudas sodu par konstatēto administratīvo pārkāpumu.
9.10. Puses saskaņā ar Latvijas Republikā spēkā esošajiem normatīvajiem aktiem savstarpēji ir atbildīgi par no Līguma izrietošo saistību nepildīšanu, otrai Pusei.
9.11. Izpildītājs ir atbildīgs par trešajām personām nodarītajiem tiešajiem zaudējumiem vai kaitējumu, t.sk. cilvēku veselībai un dzīvībai, kas radušies Darbu izpildes laikā un/vai nekvalitatīvi veikto vai neveikto Darbu izpildes dēļ.

10. Nepārvaramas varas apstākļi
10.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas un kara darbība, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
10.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties 3 (trīs) dienu laikā par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc tā uzskata ir iespējama un paredzama tā Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtēja rakstura apstākļu darbības apstiprinājumu un to raksturojumu.
10.3. Jebkurai Pusei ir tiesības vienpusēji izbeigt Līgumu, ja nepārvaramas varas vai ārkārtēja rakstura apstākļu ietekmes izbeigšanās nav paredzama vai tie nepārtraukti turpinās ilgāk kā 1 (vienu) mēnesi.


11. Līguma izbeigšana
11.1. Līgumu var izbeigt, Pusēm par to savstarpēji rakstiski vienojoties.
11.2. Pasūtītājam ir tiesības vienpusēji nekavējoties izbeigt Līgumu: 
11.2.1. ja ir uzsākta vai notikusi Izpildītāja labprātīga vai piespiedu likvidācija; 
11.2.2. ja Izpildītājam ir pasludināta maksātnespēja vai uzsākta bankrota procedūra;
11.2.3. ja ir apturēta Izpildītāja saimnieciskā darbība;
11.2.4. ja Pasūtītājam zūd nepieciešamība saņemt Pakalpojumu;
11.2.5. Sankciju likumā noteiktos gadījumos;
11.2.6. ja Izpildītājs neievēro Pasūtītāja vai Darbu izpildi regulējošo normatīvo aktu prasības;
11.2.7. ja Izpildītājs nespēj veikt Darbus Līgumā noteiktajos termiņos – ar nosacījumu, ka Izpildītājs 1 (vienas) dienas laikā no attiecīgā Akta parakstīšanas nav novērsis izdarīto pārkāpumu.
11.3. Par vienpusēju Līguma izbeigšanu, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam attiecīgu paziņojumu par Līguma izbeigšanu.
11.4. Izpildītājs Līguma izbeigšanas gadījumā 15 (piecpadsmit) dienu laikā no Līguma 11.3. punktā minētā paziņojuma saņemšanas dienas samaksā Pasūtītājam līgumsodu saskaņā ar Līguma noteikumiem.
11.5. Izpildītājs ir tiesīgs vienpusēji izbeigt Līgumu, nosūtot par to rakstisku paziņojumu Pasūtītājam vismaz vienu mēnesi iepriekš, ja iestājies kāds no šādiem apstākļiem:
11.5.1. Pasūtītājs vismaz 30 (trīsdesmit) dienas kavē līgumā noteikto maksājumu veikšanas termiņu un Pasūtītājs pārkāpumu nenovērš 20 (divdesmit) dienu laikā no Izpildītāja atgādinājuma/pretenzijas nosūtīšanas dienas Pasūtītājam;
11.5.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.
11.6. Līguma izbeigšanas gadījumā Puses par Izpildītāja veiktajiem darbiem sastāda aktu, fiksējot faktiski izpildīto Darbu apjomu un to vērtību. Pasūtītājs pieņem Darbus tādā apjomā, kādā tie ir veikti, atbilst Līgumam un ir turpmāk izmantojami.
11.7. Līguma izbeigšana neierobežo Pasūtītāja tiesības uz tiešo zaudējumu atlīdzību un līgumsodu.
11.8. Līguma izbeigšanas gadījumā, Izpildītājs nekavējoties vai Pasūtītāja noteiktajā datumā:
11.8.1. pārtrauc uzsāktos Darbus;
11.8.2. veic visus pasākumus, lai Darbu veikšanas zona un Darbi tiktu atstāti kārtībā, atbilstoši normatīvo aktu prasībām;
11.8.3. nodrošina, ka Izpildītāja personāls un apakšuzņēmēji atstāj Darbu veikšanas zonu;
11.8.4. veic citas darbības, par kurām Līdzēji ir vienojušās.

12. Piemērojamās tiesību normas un strīdu atrisināšanas kārtība
12.1. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
12.2. Visus strīdus un domstarpības, kas Pusēm rodas saistībā ar Līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina Latvijas Republikas normatīvajos aktos noteiktajā kārtībā.
12.3. Ja kāds no Līguma punktiem neparedzētu apstākļu dēļ tiek atzīts par spēkā neesošu vai normatīvajiem aktiem neatbilstošu, tas neietekmē citu Līgumā noteikto saistību izpildi, kuras netiek skartas sakarā ar šīm izmaiņām.

13. Izmaiņu veikšana Līgumā
13.1. Puses var grozīt un papildināt Līgumu un tā pielikumus, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Līguma sastāvdaļa.
13.2. Ja Līguma izpildes laikā ir radušies apstākļi, kas neizbēgami aizkavē Darbu izpildi, Izpildītājam ir nekavējoties rakstiski jāpaziņo Pasūtītājam par aizkavēšanās faktu, par tā iespējamo ilgumu un iemesliem. Pēc Izpildītāja paziņojuma saņemšanas, Pasūtītājam ir jānovērtē situācija un, ja nepieciešams, Pasūtītājs var pagarināt Izpildītāja saistību izpildes termiņu. Šādā gadījumā termiņa pagarinājums ir jāakceptē abām Pusēm.

14. Citi noteikumi
14.1. Visai sarakstei, saskaņojumiem, dokumentācijai un citai informācijai, ar kuru apmainās Puses, ir jābūt latviešu valodā, noformētai rakstveidā.
14.2. Gadījumā, ja kāda no Pusēm maina savu juridisko adresi, pasta adresi vai bankas rekvizītus, tā ne vēlāk kā 7 (septiņu) dienu laikā rakstiski paziņo par to otrai Pusei.
14.3. Ja Līguma darbības laikā notiek Pušu reorganizācija vai likvidācija, tās tiesības un pienākumus realizē tiesību un saistību pārņēmējs.
14.4. Izpildītājas nav tiesīgs nodot Līguma saistību izpildi trešajai personai bez Pasūtītāja iepriekšējas piekrišanas.
14.5. Izpildītājam ir saistoši visa Konkursa dokumentācija.
14.6. Pušu kontaktpersonas saistībā ar līguma izpildi:
14.7. Līgums sastāv no elektroniskā formā, latviešu valodā sastādīta Līguma teksta, kam pievienoti šādi pielikumi:
13.6.1. Nr. 1 “Tehniskā specifikācija”;
13.6.2. Nr. 2 “Tehniskais piedāvājums”;
13.6.3. Nr. 3 “Finanšu piedāvājums”.
14.8. Līguma viens eksemplārs atrodas pie Pasūtītāja, bet otrs pie Izpildītāja, un abiem eksemplāriem ir vienāds juridiskais spēks.

Pušu paraksti un rekvizīti
	Pasūtītājs:
Valsts sabiedrība ar ierobežotu atbildību 
“Traumatoloģijas un ortopēdijas slimnīca”

Duntes iela 22, Rīga, LV-1005

Konta Nr.: LV92HABA0551009437916
Kods: HABALV22
Tālrunis +371 67399300,  e-pasts: tos@tos.lv 
e-pasts rēķiniem: rekini@tos.lv

